د دونالد ټرمپ د مهمو وزارتونو احتمالي کاندیدان وپېژنئ
د امریکا نوي ولسمشر دونالد ټرمپ د خپلې کابینې پر جوړولو کار پيل کړی دی، چې په احتمالي کاندیدانو کې یې افغان-امریکایي زلمی خلیلزاد هم شامل دی
د متحدو ایالتونو منتخب ولسمشر دونالد ټرمپ د خپلې کابینې په جوړولو کار پیل کړی دی. ښاغلی ټرمپ باید د ۲۰۱۷ د جنورۍ د میاشتې تر ۲۰ نېټې مخکې پر ۱۵ وزراتونو سربېره د یو لړ نورو ادارو لپاره هم څلور زره کسان وګماري. نوموړي وار د مخه د جمهوري غوښتونکو ګوند د ملي کمېټي مشر، رینس پریبوس د خپل دفتر مشر او د یو محافظه کاره ویپاڼې مخکنی مشر، سټیفن بانون، د خپل ستراتیژیست او ستر سلاکار په توګه ګمارلي دي. د ډیموکرات ګوند غړو پر ښاغلي ټرمپ د سټیفن بانون د ګمارلو له کبله سختې نیوکې کړي دي، ښاغلی بانون تورن دی چې د نژادي پیغامونو په خپرولو کې یې لاس درلود. د مهمو وزارتونو لپاره د هغه په احتمالي کاندیدانو کې افغان-امریکایی زلمی خلیلزاد هم شامل دی، احتمالي کاندیدان ټول د جمهوري غوښتونکو ګوند غړي او د ټرمپ قوي ملاتړي دي. د کاندیدانو لست یې په دې ډول دی: - د تینیسي ایالت سناتور او د سنا د بهرنیو اړیکو د کمېټې مشر، باب کورکر - د جورج ډبیلو بش پر مهال په ملګرو ملتونو کې د امریکا سفیر، جان بولټن - د امریکا د استازو د خونې مخکنی مشر، نیوټ ګنګریچ - په عراق، افغانستان او ملګرو ملتونو کې د امریکا مخکنی استازی، زلمی خلیلزاد - د نیویارک ښار مخکنی ښاروال، رودي ګلیاني - د ګولډمن شرکت مخکنی مشر او د ترمپ د کمپاین د ماليي چارو مسول، سټیون منوچن - د امریکا د ټکساس ایالت استازی او د استازو د خونې د مالي خدمتونو د کمېټې مشر، جب هنسرلینګ - د جی پي مورګن چیز د شرکت اجرايي او مالي مدیر جمي دیمون - د کپټل کولوني شرکت مشر او بنسټ اېښودونکی، ټام باراک - د دفاع د استخباراتي برخې پخوانی مشر، ډګر جنرال میشل فلاین - د جورج ډبلیو بش پر مهال د ملي امنیت مشاور، سټیفن هدلي - د اریزونا ایالت مخکنی سناتور، جان کیل - د الاباما د ایالت سناتور او د سنا د وسله والو خدمتونو د کمېټې غړی، جیف سیشن - د نیوهمشایر سناتور او د سنا د وسله والو خدمتونو د کمېټې غړی، کیلي ایوتي - د کلیفورنیا استازی او د سنا د وسله والو خدمتونو د کمېټې غړی، ډنکن هنټر - په سنا کې د میزوري ایالت مخکنی غړی او د سنا د وسله والو خدمتونو د کمېټې غړی، جم تالنټ - د نیویارک ښار مخکنی ښاروال، رودي ګلیاني - په سنا کې د عدلي چارو د کمېټې لوړ پوړی غړی چې د کډوالو پر ضد قوي دریځ هم لري، جیف سیشن - د نیو جرسي والي، ګریس ګریسټی - د فلوريډا لوی څارنوال، پام بونډي - د شمالي کرولینا استازی او د هغې کمټې مشر، چې په ۲۰۱۲ لیبیا په بنغازي کې یې د امریکا پر سفارت د برید پلټنه کوله، تری ګوډی - د ۲۰۱۶ کال د جمهوري ریاست کاندید او د جراحي اعصابو متخصص، بن کارسن - د امریکا د استازو د خونې مخکنی مشر، نیوټ ګنګریچ - د لویزیانا مخکنی والی، بوبي جندل - په کانګرس کې د ټکساز ایالت استازی او د استازو په خونې کې د کورني امنیت د کمېټې مشر، میچل مک کاول - د میلوکوي د ولسوالۍ د پولیسو مشر او د ټرمپ پلوی، ډیویډ کلارک - د اریزونا د مریکوپا ولسوالۍ د پولیسو مشر چې ټرمپ ته یې کمپاین هم کاوه، جوی ارپایو - د الاسکا مخکنۍ والۍ او د ۲۰۰۸ کال د جمهوري ریاست په ټاکنو کې د کاندید جان مکین مرستیاله، سارا پیلن - د اریزونا مخکنی والي، جان بروور - د دفاعي استخباراتو مخکنی مشر، ستر جنرال ماکیل فلین - د میشکن ایالت مخکنی استازی چې د استازو د خونې د استخباراتو د کمېټې مشر هم و، مایک راجرز - د استازو په خونې کې د میشګن مخکنی استازی، پیتي هوکیسترا - د دفاعي استخباراتو مخکنی مشر، ستر جنرال ماکیل فلین - د جورج ډبلیو بش پر مهال د ملي امنیت مشاور، سټیفن هدلي د رویټرز خبري اژانس پر دغو وزارتونو او احتمالي کاندیدانو سربېره د نورو بېلابېلو وزراتونو او ریاستونو لپاره هم د ښاغلي ټرمپ د احتمالي کاندیدانو اوږ لست خپور کړی دی.